9:25-26 Yéhu banjur ngandika marang Bidkar, ajudané, “Apa kowé isih éling, nalika kita padha nunggang jaran ndhèrèkaké Akhab, ramané Yoram, apa sing dingandikakaké Allah marang Akhab, ‘Aku ngerti sapa sing dhèk wingi matèni Nabot lan anak-anaké. Lan Aku janji, Aku bakal matèni kowé ana ing kebon iki uga.’ ” Yéhu mbacutaké pangandika marang ajudané, “Layoné Yoram buwangen ana ing keboné Nabot, supaya kelakona paukumané Allah marang wong mau.”